
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 

18 ΟΚΤΩΒΡΙΟΥ 1990 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. Φ121/1121 

Καθορισμός των ορίων του αιγιαλού και δημιουργία ζώνης παραλίας 
στη θέση «Κόρφος» Κοινότητας Γιάλτρων, προς της ιδιοκτησίας Γε¬ 
ωργίου Ξαγκώνη. 

Ο ΝΟΜΑΡΧΗΣ Ν. ΕΥΒΟΙΑΣ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/1940 
«περί αιγιαλού και παραλίας», όπως τροποποιήθηκαν και συμπληρώθη¬ 
καν με τις διατάξεις: α) του άρθρου 13 του Ν. 1078/1980 και β) του 
άρθρου 23 του Ν. 1337/1983. 

2. Τις διατάξεις της παραγράφου 9 του άρθρου 1 του Κεφαλαίου Β' 
της 0.208/181/26.4.1982 (ΦΕΚ 214/26.4.1982 τεύχος Β’) κοι¬ 
νής απόφασης των Υπουργών Προεδρίας Κυβερνήσεως και Οικονομι¬ 
κών «Αναμόρφωση Συλλογικών Οργάνων Γνωμοδοτικής και Αποφασι¬ 
στικής αρμοδιότητας του Υπουργείου Οικονομικών». 

3. Την από 30.5.1990 έκθεση της «Επιτροπής καθορισμού των 
ορίων του αιγιαλού και παραλίας και θέσεων αμμοληψίας», που καθό¬ 
ρισε τα όρια του αιγιαλού και της παραλίας στην περιοχή «Κόρφος» Κοι¬ 
νότητας Γιάλτρων, προ της ιδιοκτησίας Γεωργίου Ξαγκώνη και το από 
Ιούνιο 1989 με κλίμακα 1:500 τοπογραφικό διάγραμμα του Δημήτρη 
Ευαγ. Δημητρίου μηχανικού Ε.Μ.Π., που θεωρήθηκε την 3.7.1989 
από το Δ.Τ.Υ. της Νομαρχίας Εύβοιας και συνοδεύει την έκθεση της 
προαναφερόμενης Επιτορπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/282/90/25.4.1990 έγγραφό του. 

5. Τις διατάξεις του άρθρου 1 της παραγράφου 1 του Ν. 3200/ 
19555 (ΦΕΚ 97/Α/1955) «περί διοικητικής αποκεντρώσεως» σε συν- 
διασμό με τις διατάξεις του από 28.6.1955 Β.Δ/τος «περί εξαιρέσεως 
από της κατά το άρθρο 1 παράγραφος 1 του Ν. 3200/1955 αρμοδιό- 
τητος των Νομαρχών, αντικειμένων τινών αρμοδιότητος του Υπουργού 
Οικονομικών», του Β.Δ. 704/1970 και του άρθρου 1 παράγαρφος 5 
του Π.Δ. 71/25.2.1984, σχετικά με τη μεταβίβαση αρμοδιοτήτων του 
Υπουργού Οικονομικών στους Νομάρχες και στις περιφερειακές Αρχές 
διανομαρχιακού επιπέδου, αποφασίζουμε: 

Επικυρώνουμε την από 30.5.1990 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεων αμμοληψίας, κα¬ 
θώς και το από Ιούνιο 1989 τοπογραφικό διάγραμμα, που την συνο¬ 
δεύει, το οποίο συντάχθηκε από τον Δημήτριο Ευαγ. Δημητρίου μηχα¬ 
νικό, με κλίμακα 1:500 και θεωρήθηκε την 16.1.1990 από το Τ.Π. 
και Π.Ε. της Νομαρχίας Εύβοιας, επί του οποίου η πιο πάνω Επιτροπή, 
με κόκκινη γραμμή καθόρισε τα όρια του αιγιαλού, στη θέση «Κόρφος» 
Κοινότητας Γιάλτρων, προ ιδιοκτησίας Γεωργίου Ξαγκώνη και με κί¬ 
τρινη γραμμή τα όρια της παραλίας στην ίδια θέση. 


Η παρούσα απόφαση μαζί με την έκθεση και το διάγραμμα, που προ- 
αναφέραμε, να δημοσιευθούν στην Εφημερίδα της Κθβερνήσεως. 

Χαλκίδα, 6 Σεπτεμβρίου 1990 

Ο Νομάρχης 
ΝΙΚ. ΑΓΓΕΛΗΣ 


ΕΚΘΕΣΗ 

Επιτροπής καθρισμού ορίων αιγιαλού παραλίας και θέσεων αμμολη¬ 
ψίας. 

Για τον καθορισμό το πρώτον ή επανακαθορισμό των ορίων του αι- 
γιαλού στη θέση «Κόρφος» Γιάλτρων μπροστά από την ιδιοκτησία του 
Γεωργίου Ξαγκώνη. 

Στην Ιστιαία σήμερα την 30.5.90 οι υπογραφόμενοι: 

1. Διαλεχτή Ζαφειρούδη αναπληρ. προϊστ. ΔΟΥ Ιστιαίας σαν Πρόε¬ 
δρος. 

2. Νίκος Κασιώνης αναπληρ. Δ/ντής Τεχν. Υπηρεσιών Ν. Εύβοιας 
σαν μέλος. 

3. Δημήτριος Λεμονής, Υποπ/χος Λ.Σ. Λιμενάρχης Λ. Αιδηψού σαν 
μέλος που αποτελούμε την «Επιτροπή καθορισμού ορίων αιγιαλού και 
παραλίας και θέσεων αμμοληψίας», η σύνθεση της οποίας έχει καθορι- 
σθεί με την Ο. 208/181/26.4.82 κοινή απόφαση Υπουργών Προε¬ 
δρίας της Κυβέρνησης και Οικονομικών και με την αριθ. Φ93/378/ 
7.1.86 απόφαση Νομάρχη Εύβοιας, που συγκλήθηκε με την αριθ. 
4900/25.4.90 πρόσκληση του Προέδρου της, μεταβήκαμε επί τόπου 
στην περιοχή που προαναφέραμε την 30.5.90, αφού λάβαμε υπόψη: 

1. Την αίτηση του Γιώργου Ξαγκώνη δια της οποίας ζητείται ο κα¬ 
θορισμός των ορίων αιγιαλού στην παραπάνω περιοχή. 

2. Το από Ιουνίου 1989 με κλίμακα 1:500 τοπογραφικό διάγραμμα 
του Μηχανικού Δημήτρη Ευαγ. Δημητρίου σε 1 (μία) πινακίδα που ελέ- 
χθηκε για την ακρίβεια της αποτύπωσης την 27 Ιουνίου 1989 και θεω¬ 
ρήθηκε από την Δ/νση Τ.Υ. της Νομαρχίας Εύβοιας την 3 Ιουλίου 
1989 όπως ορίζει το άρθρ. 20 του Ν. 719/77. 

3. Τις διατάξεις του Α.Ν. 2344/40 όπως αυτό τροποποιήθηκε κα¬ 
θώς και την σχετική Δικαστηριακή και Διοικητική Νομολογία. 

4. Την από επιτόπιο μετάβαση σχηματισθείσα αντίληψη για το πλά¬ 
τος της βρεχομένης ζώνης της ξηράς και άλλα συναφή στοιχεία 8ηλ.: 

α. Περιγραφή της μορφολογίας της περιοχής (βραχώδης, πεδινή, πε¬ 
ρίπου κλίση εδάφους, καταπτώσεις, βλάστηση, προαχωσιγενές έδαφος, 
ενδείξεις μεταβολής του αιγιαλού,' ύπαρξη ή μη παλαιού αιγιαλού 
κ.λπ.). 

β. Κατάσταση της ακτής (διαβρώσεις, προσχώσεις, εκτελεσθέντα 
έργα κ.λπ.). 

γ. Κατάσταση θαλάσσιου χώρου (βάθη, ξέρες, ύφαλοι, ανάπτυγμα 
πελάγους). 

δ. Παλίρροιες και θαλάσσια ρεύματα. 

ε. Επικρατούσες καιρικές συνθήκες (διεύθυνση, ένταση και συχνό- 
ητα πνεόντων ρευμάτων, ύψος κύματος κ.λπ.). 

5. Λοιπά στοιχεία που έλαβε υπόψη η Επιτροπή, όπως παλιά δια¬ 
γράμματα, μαρτυρικές καταθέσεις, τίτλος ιδιοκτησίας, έγγραφα 
Γ.Ε.Ν., προηγούμενοι καθορισμοί σε γειτονική περιοχή κ.λπ. καθώς 
ιαι τα συμπεράσματα που εξήχθηκαν κατά την κρίση της Επιτροπής. 

6. Το ότι τακτικά μέλη της επιτροπής εκωλύοντο. 

7. Το ότι δεν εξυπηρετούνται οι σκοποί της παρ. 1 του άρθρου 7 του 
Δ.Ν. 2344/40. 

8. Το αριθμ. 544.5/282/25.4.90 έγγραφο ΓΕΝ. 

9. Το ότι η περιοχή αναπτύσσεται τουριστικά, αποφασίζει: 

1. Καθορίζει επί του παραπάνω τοπογραφικού διαγράμματος: 

α. Την οριογραμμή του αιγιαλού με κόκκινη συνεχή πολυγωνική 
γραμμή 1, 2, 3, 4, 5, 6, 7, 8, 9, 10, 11, 12, 13, 14, 15, 16 της 


οποίας οι κορυφές εξασφαλίζονται από το κρατικό τριγωνομετρικό δί¬ 
κτυο. 

β. Την οριογραμμή της παραλίας με συνεχή κίτρινη πολυγωνική 
γραμμή 1', 2', 3', 4’, 5’, 6’, 7\ 8', 9', ΙΟ', 11% 12’, 13’, 14', 15’, 16' 
απόσταση 15μ από αυτήν του αιγιαλού γιατί δεν εξυπηρετούνται οι σκο¬ 
ποί του άρθρ. 7 & 1 του Α.Ν. 2344/40. 

2. Διεπιστώθη ότι υπάρχει παλαιός αιγιαλός σε ένα τμήμα που απο- 
τυπώνονται με μπλέ πολυγωνική γραμμή 1”, 2 ", ..... 5”. 

3. Δεν υπάρχουν κτίσματα που να βρίσκονται στη ζώνη της παρα¬ 
λίας. 

Η Επιτροπή 

ΔΙΑΛΕΧΤΗ ΖΑΦΕΙΡΟΤΔΗ 
ΝΙΚΟΣ ΚΑΣΙΩΝΗΣ 
ΔΗΜΗΤΡΗΣ ΛΕΜΟΝΗΣ 




ΤΟΠΟΓΡΑΦΙΚ0 ΔΙΑΓΡΑΜΜΑ 
ΚΑΟΟΡΙΤΜΩΤ ΟΡΙΩΝ ΑΙΓΙΑΛΟΥ- ΠΑΡΑΛΙΑΣ' 

